CELEX: 52018JC0035
Language: ro
Date: 2018-11-28
Title: Propunere comună de DECIZIE A CONSILIULUI privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania

COMISIA EUROPEANĂ
            Bruxelles, 28.11.2018
            JOIN(2018) 35 final
            2018/0406(NLE)
            Propunere comună de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania
            
               
         
         
            
               EXPUNERE DE MOTIVE
            
            
               1.Obiectul propunerii
            
            
               Prezenta propunere vizează decizia de stabilire a poziției care urmează să fie adoptată în numele Uniunii în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește posibilitatea adoptării unei decizii de prelungire cu doi ani a priorităților parteneriatului UE-Iordania.
            
            
               2.Contextul propunerii
            
            
               2.1.Acordul de asociere 
            
            
               Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte („acordul de asociere”), a fost semnat la 24 noiembrie 1997 și a intrat în vigoare la 1 mai 2002. Acesta constituie temeiul juridic al relațiilor bilaterale dintre UE și Iordania. Acordul vizează:
            
            
               –să furnizeze un cadru corespunzător pentru dialogul politic, care să permită dezvoltarea unor relații politice strânse între părți;
            
            
               –să stabilească condițiile necesare pentru liberalizarea treptată a schimburilor comerciale cu bunuri, servicii și capitaluri;
            
            
               –să promoveze, prin dialog și cooperare, relații economice și sociale echilibrate între părți;
            
            
               –să îmbunătățească condițiile de viață și de ocupare a forței de muncă, productivitatea și stabilitatea financiară;
            
            
               –să încurajeze cooperarea regională în vederea consolidării coexistenței pașnice și a stabilității politice și economice;
            
            
               –să promoveze cooperarea în alte domenii de interes reciproc.
            
            
               2.2.Consiliul de asociere
            
            
               Acordul de asociere instituie un Consiliu de asociere, care are competența de a lua decizii în vederea realizării obiectivelor acordului în cazurile prevăzute de acesta. Deciziile sunt obligatorii pentru părți. Comitetul mixt poate, la rândul lui, să formuleze recomandări. Conform Regulamentului de procedură, Consiliul de asociere este prezidat, alternativ, pentru o perioadă de 12 luni, de către UE și Iordania. Consiliul de asociere se reunește periodic, la nivel ministerial, o dată pe an. La cererea uneia dintre părți, se pot convoca sesiuni extraordinare ale Consiliului de asociere, în cazul în care părțile convin asupra acestui lucru.
            
            
               2.3.Actul avut în vedere spre adoptare de către Consiliul de asociere 
            
            
               Consiliul de asociere urmează să adopte o decizie privind prelungirea priorităților parteneriatului UE-Iordania 2016-2018 până la sfârșitul anului 2020. În conformitate cu articolul 10 din Regulamentul de procedură al Consiliului de asociere, decizia va fi adoptată prin procedură scrisă.
            
            
               3.Poziția care urmează să fie adoptată în numele Uniunii
            
            
               Poziția care urmează să fie adoptată de Uniunea Europeană în cadrul Consiliului de asociere instituit prin Acordul de asociere privind adoptarea unei decizii de prelungire cu doi ani a priorităților parteneriatului UE-Iordania se bazează pe textul deciziei atașate la prezenta decizie. 
            
            
               Prin Decizia nr. 1/2016 a Consiliului de asociere din decembrie 2016, UE și Iordania au stabilit prioritățile parteneriatului lor pentru perioada 2016-2018, urmând ca până la sfârșitul anului 2018 să evalueze posibilitatea prelungirii acestora cu încă doi ani, în funcție de evoluția situației la nivel politic, economic și de securitate. De atunci, ambele părți au continuat să se bazeze pe parteneriatul lor solid și, în urma unei evaluări a priorităților parteneriatului, au convenit asupra menținerii valabilității acestora ca document de orientare pentru consolidarea în continuare a parteneriatului. 
            
         
         
            
               Pactul UE-Iordania anexat la prioritățile parteneriatului, care prevede angajamentele reciproce de a pune în aplicare prioritățile parteneriatului și care abordează impactul crizei din Siria, a fost evaluat în mod regulat în contextul cooperării bilaterale dintre UE și Iordania, precum și în contextul altor dialoguri și reuniuni relevante, cum ar fi cele două conferințe de la Bruxelles privind sprijinirea viitorului Siriei și al regiunii, care au avut loc la 4-5 aprilie 2017 și, respectiv, la 24-25 aprilie 2018, și în cadrul cărora s-au adoptat documente specifice privind Iordania.
            
            
               În perioada 2019-2020, poate avea loc o nouă evaluare, dacă este cazul, atât a priorităților parteneriatului, cât și a pactului.
            
            
               Prelungirea priorităților parteneriatului până la sfârșitul anului 2020 este, prin urmare, în interesul părților.
            
            
               4.Temeiul juridic
            
            
               4.1.Temeiul juridic procedural
            
            
               4.1.1.Principii
            
            
               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.
            
            
               Conceptul de „acte cu efecte juridice” include actele care au efecte juridice în temeiul normelor de drept internațional care reglementează organismul în cauză. Conceptul include totodată și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .
            
            
               4.1.2.Aplicarea în acest caz
            
            
               Consiliul de asociere este un organism creat printr-un acord, și anume Acordul de asociere.
            
            
               Actul pe care Consiliul de asociere este invitat să îl adopte este un act cu efecte juridice. Actul avut în vedere are efecte juridice deoarece va extinde cu doi ani actualele priorități ale parteneriatului. 
            
            
               Prin urmare, temeiul juridic procedural al deciziei propuse este articolul 218 alineatul (9) din TFUE.
            
            
               4.2.Temeiul juridic material
            
            
               4.2.1.Principii
            
            
               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. Dacă actul avut în vedere urmărește două obiective sau are două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.
            
            
               4.2.2.Aplicarea în acest caz
            
            
               Obiectivul principal și conținutul actului avut în vedere se referă la cooperarea cu o țară terță în cadrul unui acord de asociere și al politicii europene de vecinătate.
            
            
               Prin urmare, temeiul juridic material al deciziei propuse este articolul 217.
            
            
               4.3.Concluzie
            
            
               Temeiul juridic al deciziei propuse ar trebui să fie articolul 217 coroborat cu articolul 218 alineatul (9) din TFUE.
            
         
         
            
               2018/0406 (NLE)
            
            
               Propunere comună de
            
            
               DECIZIE A CONSILIULUI
            
            
               privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
            
            
               având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
            
            
               întrucât:
            
            
               (1)Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, a fost semnat la 24 noiembrie 1997 și a intrat în vigoare la 1 mai 2002
                  2
               .
            
            
               (2)Pe baza unei evaluări a priorităților parteneriatului UE-Iordania, adoptată de Consiliul de asociere în decembrie 2016, părțile au convenit asupra menținerii valabilității acestora ca document de orientare pentru consolidarea în continuare a parteneriatului.
            
            
               (3)În temeiul articolului 91 alineatul (1) din Acordul euro-mediteraneean, Consiliul de asociere poate lua decizii în scopul îndeplinirii obiectivelor acordului.
            
            
               (4)Consiliul de asociere urmează să adopte, prin procedură scrisă, o decizie privind prelungirea priorităților parteneriatului până la sfârșitul anului 2020.
            
            
               (5)Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia va avea caracter obligatoriu pentru Uniune,
            
            
               ADOPTĂ PREZENTA DECIZIE:
            
            
               Articolul 1
            
            
               Poziția care urmează să fie adoptată în numele Uniunii în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania, se întemeiază pe proiectul de decizie a Consiliului de asociere UE-Iordania atașat la prezenta decizie.
            
            
               Articolul 2
            
            
               Prezenta decizie se adresează Comisiei și Înaltului Reprezentant.
            
            
               Adoptată la Bruxelles,
            
            
               
                     Pentru Consiliu,
               
            
         
         
            
               
                     Președintele
               
            
         
         
            
                  
                     (1)
                  
                        Hotărârea Curții de Justiție din 7 octombrie 2014, Germania/Consiliul, cauza C-399/12, ECLI:EU:C:2014:2258, punctele 61-64. 
               
               
                  
                     (2)
                  
                        Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte; JO L 129, p. 3, 15.5.2002.
               
            
      
    ---documentbreak--- 
      
         
               COMISIA EUROPEANĂ
            Bruxelles, 28.11.2018
            JOIN(2018) 35 final
            Propunerea comună de
            ANEXĂ
            la
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, în ceea ce privește prelungirea cu doi ani a priorităților parteneriatului UE-Iordania
            
               
         
         
            
               ANEXĂ
               DECIZIA NR. 01/2018 A CELUI DE AL 13-LEA CONSILIU DE ASOCIERE UE­Iordania
               
                  din [dd/mm/yyy]
               
                  de stabilire a prelungirii priorităților parteneriatului UE-Iordania
            
            
            
            
            
               CONSILIUL DE ASOCIERE UE-IORDANIA,
            
            
            
               având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Iordania, pe de altă parte („Acordul euro-mediteraneean”), 
            
            
            
               întrucât:
            
            
            
               (1)Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Iordania, pe de altă parte, a fost semnat la 24 noiembrie 1997 și a intrat în vigoare la 1 mai 2002.
            
            
               (2)Articolul 91 din Acordul euro-mediteraneean îi conferă Consiliului de asociere competența de a lua deciziile corespunzătoare, în scopul îndeplinirii obiectivelor acordului.
            
            
               (3)Articolul 101 din acord prevede că părțile iau toate măsurile generale sau specifice necesare pentru îndeplinirea obligațiilor care le revin în conformitate cu acordul și se asigură că obiectivele stabilite prin acord sunt îndeplinite.
            
            
               (4)Prin Decizia nr. 1/2016 din decembrie 2016, Consiliul de asociere a convenit asupra priorităților parteneriatului UE-Iordania pentru perioada 2016-2018, menite să le consolideze parteneriatul, cu scopul de a sprijini și consolida reziliența și stabilitatea Iordaniei, încercând, în același timp, să abordeze și impactul conflictului prelungit din Siria.
            
            
               (5)Pe baza unei evaluări a priorităților parteneriatului UE-Iordania, cele două părți au convenit că prioritățile parteneriatului, astfel cum au fost convenite în 2016, ar trebui să fie prelungite până la sfârșitul anului 2020 și că, în perioada 2019-2020, evaluarea priorităților parteneriatului și a Pactului UE-Iordania anexat la acesta poate avea loc, după caz.
            
            
               (6)Articolul 10 din Regulamentul de procedură al Consiliului de asociere prevede posibilitatea de a adopta decizii prin procedură scrisă între sesiuni, în cazul în care părțile convin astfel,
            
            
            
               DECIDE:
            
            
         
         
            
               Articolul 1
            
            
               Prin procedură scrisă, Consiliul de asociere decide prelungirea până la sfârșitul anului 2020 a priorităților parteneriatului UE-Iordania anexate la Decizia nr. 1/2016 din decembrie 2016.
            
            
            
               Articolul 2
            
            
               Prezenta decizie intră în vigoare la data adoptării.
            
            
            
               Adoptată la xx, [ziua luna anul].
            
            
            
            
            
                  Pentru Consiliul de asociere,
            
            
                  Președintele